open-index/open-wikipedia-markdown huggingface dataset:
Ινστιτούτο Μαξ Πλανκ για την Εξελικτική Ανθρωπολογία

Το **Ινστιτούτο Μαξ Πλανκ για την Εξελικτική Ανθρωπολογία** (γερμανικά: Max Planck-Institut für-evolutionäre Anthropologie) είναι ερευνητικό ίδρυμα που εδρεύει στη Λειψία της Γερμανίας και ιδρύθηκε το 1997. Είναι μέρος της Εταιρείας Μαξ Πλανκ.

Το Ινστιτούτο αποτελείται από πέντε τμήματα (εξελικτική ψυχολογία και συγκριτική ψυχολογία, εξελικτική γενετική, ανθρώπινη εξέλιξη, πρωτευοντολογία και ανθρώπινη συμπεριφορά, οικολογία και πολιτισμός) και σήμερα απασχολεί περίπου τριακόσια τριάντα άτομα. Το τμήμα γλωσσολογίας έκλεισε τον Μάιο του 2015, μετά την αποχώρηση του διευθυντή του, Μπέρναρντ Κόμρι (Bernard Comrie).

Γνωστοί επιστήμονες που εργάζονται σήμερα στο ινστιτούτο είναι ο Σβάντε Πάαμπο (Svante Pääbo) (γενετική), ο Μίκαελ Τομαζέλο Michael Tomasello (ψυχολογία), Κρίστοφερ Μπος (Christophe Boesch) (πρωτευοντολογία), Ζαν-Ζακ Ουμπλέν (Jean-Jacques Hublin) (Εξέλιξη) και ο Ρίτσαρντ ΜακΈλρηθ (Richard McElreath) (εξελικτική οικολογία).

## Εκμάθηση της γλώσσας στην πρώιμη παιδική ηλικία
Ερευνητές του Ινστιτούτου ανέπτυξαν ένα υπολογιστικό μοντέλο ανάλυσης για την εκμάθηση της γλώσσας στην πρώιμη παιδική ηλικία αναλύοντας πρώιμες συνομιλίες και προβλέποντας τη δομή αυτών των συνομιλιών σε μεταγενέστερα ηλικιακά στάδια. Έδειξαν ότι τα μικρά παιδιά μπορούν να αναπτύξουν τους δικούς τους κανόνες για την ομιλία. Αυτοί οι κανόνες είναι καλύτεροι προγνωστικοί παράγοντες για την επακόλουθη χρήση του λόγου από τις παραδοσιακές γραμματικές.

## Παραπομπές-σημειώσεις


## Εξωτερικοί σύνδεσμοι
* Homepage of the Max Planck Institute for Evolutionary Anthropology

Κατηγορία:Ερευνητικά κέντρα στη Γερμανία
Κατηγορία:Ανθρωπολογία
Κλάιντ Τζερόνιμι

Ο **Κλάιντ Τζερόνιμι** (αγγλικά: *Clyde Geronimi*, 12 Ιουνίου 1901 - 24 Απριλίου 1989) ήταν Αμερικανό-Ιταλός σκηνοθέτης κινουμένων σχεδίων. Περισσότερο γνωστός, όμως, είναι για τη δουλειά του στη Walt Disney Productions. Γεννημένος στην Ιταλία, μετανάσταυσε από μικρή ηλικία στις ΗΠΑ. Αρχικά ξεκίνησε την καριέρα του στα κινούμενα σχέδια με την εταιρεία Bray Productions, όμως το 1931 εντάχθηκε στη Disney και παρέμεινε εκεί έως το 1959. Παρόλα αυτά, αρχικά, εργαζόταν ως animator, ωστόσο, αργότερα έγινε σκηνοθέτης. Πέθανε σε ηλικία 87 ετών, στο σπίτι του στην Καλιφόρνια.

## Παραπομπές


## Εξωτερικοί σύνδεσμοι
* 
*Obituary at the New York Times

Κατηγορία:Αμερικανοί σκηνοθέτες
Κατηγορία:Άνθρωποι της Disney
Κατηγορία:Αμερικανοί animators
Κατηγορία:Ιταλοί σκηνοθέτες κινηματογράφου
NGC 7479

Ο **[[Νέος Γενικός Κατάλογος|NGC]] 7479**, γνωστός και ως *γαλαξίας προπέλα* και *Caldwell 44*, είναι ραβδωτός σπειροειδής γαλαξίας στον αστερισμό Πήγασο. Απέχει περίπου 100 εκατομμύρια έτη φωτός από τη Γη. Τον ανακάλυψε ο Ουίλιαμ Χέρσελ το 1784. Στο γαλαξία έχουν παρατηρηθεί οι υπερκαινοφανείς αστέρες SN 1990U και SN2009jf.

## Χαρακτηριστικά
Ο NGC 7479 έχει αναγνωριστεί ως γαλαξίας Σίφερτ τύπου 2 στον οποίο λαμβάνει χώρα αστρογόνος δραστηριότητα στον πυρήνα, στη ράβδο και στους εξωτερικούς βραχίονες. Διαθέτει μεγάλη ράβδο και δύο ασύμμετρους σπειροειδείς βραχιόνες, από τους οποίους ο δυτικός είναι ο ισχυρότερος. Υπάρχει μεγάλη ποσότητα μοριακού αερίου στη ράβδο και στην κεντρική περιοχή του γαλαξία, ενώ έχουν παρατηρηθεί λωρίδες σκόνης στη ράβδο. Σε αντίθεση με άλλους ραβδωτούς γαλαξίες στους οποίους η αστρογόνος δραστηριότητα λαμβάνει χώρα γύρω από τον πυρήνα και στα άκρα της ράβδου, στον NGC 7479 λαμβάνει χώρα σε όλο το μήκος της ράβδου, με τα αστέρια που την αποτελούν να δημιουργήθηκαν τα τελευταία 100 εκατομμύρια χρόνια.

Ένα ιδιαίτερο χαρακτηριστικό του γαλαξία είναι η ύπαρξη ενός ραδιοπίδακα ο οποίος κάμπτεται σε κατεύθυνση αντίθετη με τους βραχίονες του γαλαξία. Αυτή η αντίθετη φορά ίσως είναι αποτέλεσμα μιας πρόσφατης συγχώνευσης με ένα άλλο γαλαξία.

Ο NGC 7479 είναι απομονωμένος γαλαξίας.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Πήγασος (αστερισμός)
Κατηγορία:Ραβδωτοί σπειροειδείς γαλαξίες
7479
Κατηγορία:Αντικείμενα Caldwell
70419
12343
Τζέις Νόρμαν

Ο **Τζέις Νόρμαν** *Jace Norman*, 21 Μαρτίου 2000) είναι Αμερικανός ηθοποιός. Έγινε γνωστός από την τηλεοπτική σειρά του Nickelodeon, Χένρι ο επικίνδυνος, στο ρόλο του *Χένρι Χαρτ/Κιντ Ντέιντζερ*.

## Βιογραφία
Ο Νόρμαν γεννήθηκε στο Κόραλες του Νέου Μεξικού. Όταν ήταν οκτώ χρονών μετακόμισε στη Νότια Καλιφόρνια. Έχει έναν μεγαλύτερο αδερφό, τον Ξάντερ και μια μεγαλύτερη αδερφή. 

Πάσχει από δυσλεξία.

## Φιλμογραφία
### Κινηματογράφος

### Τηλεόραση

## Βραβεία και απονομές

## Παραπομπές


## Εξωτερικοί σύνδεσμοι
*Η επίσημη ιστοσελίδα του Τζέις Νόρμαν
*Ο Τζέις Νόρμαν στο Internet Movie Database

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Δημήτριος Ντάγγας

Ο **Δημήτριος Γ. Ντάγγας** (Κωνσταντινούπολη, 1905  - Νέα Υόρκη, 15 Ιανουαρίου 2002) ήταν Έλληνας δικηγόρος και βουλευτής. 

Γεννήθηκε στην Κωνσταντινούπολη, με καταγωγή από το Λόγγο της Άνω Δρόπολης Βορείου Ηπείρου. Φοίτησε στη Ροβέρτειο Σχολή της Πόλης έως την οικογενειακή  αναχώρηση ως πρόσφυγες στον Πειραιά το 1922. Σπούδασε νομικά στο Πανεπιστήμιο Αθηνών και εργάστηκε ως δικηγόρος παρ’ Αρείω Πάγω και Συμβουλίω Επικρατείας στην Αθήνα και στον Πειραιά.

Πολιτεύτηκε με επιτυχία για πρώτη φορά στις εκλογές του 1950 με το Σοσιαλιστικό Κόμμα ΕΛΔ και εξελέγη βουλευτής Πειραιώς και Νήσων με τη Δημοκρατική Παράταξη. Επανεξελέγη βουλευτής Β΄ Πειραιώς το 1961 και το 1963 με την Ένωση Κέντρου.

Ήταν επίσης πρόεδρος της Εθνικής Μνημοσύνης και πρόεδρος της Πανελλήνιας Ομοσπονδίας Βορειοηπειρωτών.

Πέθανε σε ηλικία 97 ετών στο Μανχάταν των ΗΠΑ στις 15 Ιανουαρίου 2002 και κηδεύτηκε την επομένη ημέρα στον Αρχιεπισκοπικό Καθεδρικό Ναό Αγίας Τριάδας στη Νέα Υόρκη. Η ταφή του έγινε στις 17 Ιανουαρίου στο νεκροταφείο της Κηφισιάς.

## Παραπομπές


Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με τη Δημοκρατική Παράταξη
Κατηγορία:Βουλευτές Πειραιώς και Νήσων
Κατηγορία:Βουλευτές Β΄ Πειραιά
NGC 663

To **[[Νέος Γενικός Κατάλογος|NGC]] 663** είναι ανοικτό σμήνος στον αστερισμό Κασσιόπη. Απέχει περίπου 6.850 έτη φωτός από τη Γη και θεωρείται ότι αποτελεί τμήμα της ομάδας ΟΒ Κασσιόπη 8, η οποία βρίσκεται στο βραχίωνα του Περσέα του Γαλαξία, μαζί με τα ανοικτά σμήνη Μεσιέ 103, NGC 654 και NGC 659, τα οποία έχουν παρόμοια ηλικία και βρίσκονται σε παρόμοια απόσταση. Το NGC 663 αποτελείται από περίπου 400 μέλη και έχει ηλικία 20-25 εκατομμύρια έτη. Ένα ιδιαίτερο χαρακτηριστικό του είναι ο μεγάλος αριθμός αστέρων Be, καθώς έχουν ανακαλυφθεί συνολικά 24 στο σμήνος.

Το σμήνος ανακάλυψε ο Ουίλιαμ Χέρσελ το 1787. Το σμήνος αναφέρεται ότι έχει φαινόμενο μέγεθος +7,1, αλλά πολλοί παρατηρητές θεωρούν ότι είναι λαμπρότερο.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ανοικτά σμήνη
Κατηγορία:Κασσιόπη (αστερισμός)
0663
Κατηγορία:Αντικείμενα Caldwell
Μίλε Πετρόζα

Ο **Μίλε Πετρόζα** (*Mille Petrozza*, 18 Δεκεμβρίου 1967) είναι Γερμανός μουσικός γνωστός ως τραγουδιστής και κιθαρίστας των Kreator από το 1982 μέχρι σήμερα.

## Βιογραφία
Ο Γερμανός με ιταλική καταγωγή Πετρόζα, σχημάτισε τους Tyrant και μετέπειτα Tormentor στις αρχές της δεκαετίας του '80, από τους οποίους προήλθαν αργότερα οι Kreator. Μαζί με τον μπασίστα Ρομπέρτο Φιορέτι και το ντράμερ Γιούργκεν Ρέιλ, αποτέλεσαν την πρώτη σύνθεση ενός συγκροτήματος που αποτέλεσε ένα από τα πιο επιτυχημένα και επιδραστικά του ευρωπαϊκού thrash metal.

Οι Kreator κυκλοφόρησαν το πρώτο τους άλμπουμ με τίτλο "*[[Endless Pain]]*" τον Οκτώβριο του 1985. Μέχρι τις αρχές της επόμενης δεκαετίας, το συγκρότημα κυκλοφόρησε μία σειρά επιτυχημένων δίσκων, με κορυφαίους τους "*[[Pleasure to Kill]]*", "*[[Extreme Aggression]]*" και "*[[Coma of Souls]]*".

Κατά την δεκαετία του '90, το συγκρότημα άλλαξε τον ήχο του κάνοντας μία προσπάθεια για εμπορική επιτυχία, επιστρέφοντας στον κλασικό του ήχο το 2001 με το άλμπουμ "*[[Violent Revolution]]*". Έκτοτε συνεχίζουν να ηχογραφούν και να περιοδεύουν, με τον Πετρόζα να είναι βασικός συνθέτης και ηγετική μορφή του σχήματος.

Ο Πετρόζα έχει συνεργαστεί με πολλά ονόματα του χώρου, όπως τα άλλα δύο μεγάλα ονόματα του τευτονικού thrash, τους Destruction και τους Sodom, όπως και τους Caliban, Volbeat, Voodoocult, κ.α..

## Δισκογραφία

## Παραπομπές


## Πηγές
* Mille Petrozza - Encyclopaedia Metallum: The Metal Archives
* Miland "Mille" Petrozza (Kreator)- Musician Profile
* Kreator - Biography - Metal Storm

Κατηγορία:Γερμανοί μουσικοί
Κατηγορία:Γερμανοί τραγουδιστές
Κατηγορία:Γερμανοί κιθαρίστες
Σιν Μπετ

Η **Γενική Υπηρεσία Ασφαλείας** (εβραϊκά: שירות הביטחון הכללי, *Sherut haBitaẖon haKlali*, αραβικά: جهاز الأمن العام), περισσότερο γνωστή με το ακρωνύμιο **Σαμπάκ** (εβραϊκά: שב"כ, αραβικά: شاباك, αγγλικά: ISA) ή **Σιν Μπετ** (από τα δύο πρώτα εβραϊκά γράμματα της σύντμησης του ονόματος), είναι η υπηρεσία εσωτερικής ασφάλειας του Ισραήλ (παρόμοια με την βρετανική MI5 και το αμερικανικό FBI). Το σύνθημά της είναι *Μαγκέν βεΛό Γιερα'έ* (מגן ולא יראה), που σημαίνει «αμυνόμενος που δεν πρέπει να φανεί» ή «η αόρατη ασπίδα».

Είναι μία από τις τρεις κύριες οργανώσεις της ισραηλινής κοινότητας υπηρεσιών πληροφοριών, παράλληλα με την Αμάν (στρατιωτική υπηρεσία πληροφοριών) και τη Μοσάντ (μυστική υπηρεσία εξωτερικών).
## Ιστορία
Με την διακήρυξη ανεξαρτησίας του Ισραήλ το 1948, η Σιν Μπετ ιδρύθηκε ως παράρτημα των Ισραηλινών Αμυντικών Δυνάμεων, με 
επικεφαλής τον Ίσερ Χάρελ (ο οποίος αργότερα ηγήθηκε της Μοσάντ). 
Η ευθύνη για τη δραστηριότητα της Σιν Μπετ μεταφέρθηκε αργότερα από τις Ισραηλινές Αμυντικές Δυνάμεις στο γραφείο του πρωθυπουργού. Κατά τη διάρκεια του αραβοϊσραηλινού πολέμου του 1948, οι αρμοδιότητες της περιλάμβαναν μόνο υποθέσεις εσωτερικής ασφάλειας. Τον Φεβρουάριο του 1949 (λίγο πριν από το τέλος του πολέμου), οι αρμοδιότητές της επεκτάθηκαν και στην αντικατασκοπεία. 

## Οργάνωση
Η Σιν Μπετ πιστεύεται ότι έχει τρεις επιχειρησιακές πτέρυγες:

* Το *Τμήμα Αραβικών Υποθέσεων*: υπεύθυνο κυρίως για αραβικές δραστηριότητες που σχετίζονται με την καταπολέμηση της τρομοκρατίας στο Ισραήλ, τη Δυτική Όχθη και τη Λωρίδα της Γάζας.
* Το *Τμήμα μη Αραβικών Υποθέσεων*: υπεύθυνο για μη αραβικά θέματα ασφάλειας και τη συνεργασία με ξένους οργανισμούς ασφάλειας, αφορούσε στο παρελθόν υποθέσεις σχετικές με το ανατολικό μπλοκ.
* Το *Τμήμα Προστασίας Ασφάλειας*: υπεύθυνο για την προστασία των φυσικών προσώπων υψηλής αξίας και σε περιοχές της χώρας, όπως κυβερνητικοί αξιωματούχοι, πρεσβείες, αεροδρόμια, και ερευνητικές εγκαταστάσεις.

Παρά το γεγονός ότι είναι υπηρεσία ασφαλείας, δεν αποτελεί μέρος του ισραηλινού υπουργείου άμυνας, ενώ ο επικεφαλής λογοδοτεί απευθείας στον πρωθυπουργό του Ισραήλ.

## Καθήκοντα και ρόλοι
Τα καθήκοντα της Σιν Μπετ αφορούν θέματα κρατικής ασφάλειας, αποκαλύψεις σχετικές με περιπτώσεις τρομοκρατίας, ανάκριση υπόπτων για τρομοκρατία, παροχή απόρρητων πληροφοριών για τις αντιτρομοκρατικές επιχειρήσεις στη Δυτική Όχθη και τη Λωρίδα της Γάζας, αντικατασκοπία, μέσα προσωπικής ασφάλειας των ανωτέρων δημοσίων υπαλλήλων, εξασφαλίζοντας παράλληλα προστασία σε σημαντικές υποδομές και κυβερνητικά κτίρια, όπως και η διαφύλαξη ισραηλινών αεροπορικών εταιρειών και πρεσβειών στο εξωτερικό.
## Δείτε επίσης
* Μοσάντ
* ΜΙ5
* FBI

## Παραπομπές


## Εξωτερικοί σύνδεσμοι
* 

Κατηγορία:Υπηρεσίες πληροφοριών
Κατηγορία:Ισραήλ
Γιούργκεν Ρέιλ

Ο **Γιούργκεν Ρέιλ** (*Jürgen Reil*, 29 Ιουνίου 1966) είναι Γερμανός μουσικός γνωστός ως ντράμερ των Kreator από το 1982 μέχρι σήμερα, με μία διετή παύση στα μέσα της δεκαετίας του '90.

## Βιογραφία
Ο Ρέιλ υπήρξε ένα εκ των ιδρυτικών μελών των Kreator, όταν σε ηλικία δεκαέξι ετών σχημάτισε τους Tyrant μαζί με τον τραγουδιστή και κιθαρίστα Μίλε Πετρόζα και τον μπασίστα Ρομπέρτο Φιορέτι. Λίγο αργότερα, μετονομάστηκαν σε Tormentor, ηχογραφώντας τα ντέμο "*Blitzkrieg*" και "*End of the World*". Σύντομα, άλλαξαν και πάλι το όνομα τους σε Kreator, κυκλοφορώντας το πρώτο τους άλμπουμ με τίτλο "*[[Endless Pain]]*".

Μέσα στο επόμενα χρόνια, το συγκρότημα αναδείχθηκε σε έναν από τους κύριους αντιπρόσωπους του τευτονικού thrash metal, με σπουδαίους δίσκους του είδους όπως τα "*[[Pleasure to Kill]]*", "*[[Extreme Aggression]]*" και "*[[Coma of Souls]]*".

Το 1994, αποχώρησε από το συγκρότημα, δίνοντας την θέση του στον Τζο Κανγκελόσι, επιστρέφοντας δύο χρόνια αργότερα και ηχογραφώντας τον δίσκο "*[[Outcast]]*". Έκτοτε, οι Kreator γνώρισαν την μεγαλύτερη εμπορική τους ανάπτυξη μετά την αλλαγή της χιλιετίας, με τα άλμπουμ "*[[Enemy of God]]*" και "*[[Hordes of Chaos]]*" να μπαίνουν στο Top-20 της πατρίδας τους, ενώ το "*[[Phantom Antichrist]]*" σκαρφάλωσε μέχρι το # 5 και μπήκε στο Billboard 200 των Ηνωμένων Πολιτειών.

Το 1999, συνεργάστηκε με τους Ninnghizhidda, ενώ στα παρελθόν είχε συμμετάσχει σε κυκλοφορίες των Destruction και Sodom.

Ο Ρέιλ έχει δικό του στούντιο για τατουάζ στο Έσσεν, όπου εργάζεται κιόλας. Επίσης, ο γιος του, Ζερόμ Ρέιλ, παίζει τύμπανα στους Final Depravity.

## Δισκογραφία

## Παραπομπές


## Πηγές
* Ventor - Encyclopaedia Metallum: The Metal Archives
* Ventor | Credits | AllMusic
* Kreator | Biography & History | AllMusic
* Jürgen Reil Discography at Discogs

Κατηγορία:Γερμανοί μουσικοί
Κατηγορία:Ντράμερς
Μαρσέλ Σίρμερ

Ο **Μάρσελ "Schmier" Σίρμερ** (*Marcel Schirmer*, 22 Δεκεμβρίου 1966) είναι Γερμανός μουσικός γνωστός ως μπασίστας και τραγουδιστής των Destruction από το 1982 μέχρι σήμερα, αποχωρώντας κατά την δεκαετία του '90, όταν σχημάτισε τους Headhunter.

## Βιογραφία
Ο Schmier ξεκίνησε να παίζει μπάσο στις αρχές της δεκαετίας του '80, σχηματίζοντας τους Destruction όταν βρισκόταν σε ηλικία δεκαέξι ετών. Το συγκρότημα κυκλοφόρησε το ΕΡ "*[[Sentence of Death]]*" το 1984 και το πρώτο του άλμπουμ με τίτλο "*[[Infernal Overkill]]*", την επόμενη χρονιά.

Ακολούθησε μία σειρά δίσκων, οι οποίοι υπήρξαν βασικό κομμάτι για την εξέλιξη του ευρωπαϊκού thrash metal, όπως το "*[[Infernal Overkill]]*", το "*[[Eternal Devastation]]*" και το "*[[Release from Agony]]*". Ο Schmier παρέμεινε στο συγκρότημα μέχρι το 1990, όταν και αποχώρησε, σχηματίζοντας τους Headhunter.

Με το νέο του σχήμα, ο Schmier κυκλοφόρησε το άλμπουμ "*Parody of Life*", ακολουθούμενο από τα "*A Bizarre Gardening Accident*" και "*Rebirth*". Επέστρεψε στους Destruction το 1999, ηχογραφώντας τον δίσκο "*[[All Hell Breaks Loose]]*", ο οποίος υπήρξε ο πρώτος του συγκροτήματος που μπήκε στους γερμανικούς καταλόγους επιτυχιών. Το 2008, επέστρεψε στην δισκογραφία με τους Headhunter και τον δίσκο "*Parasite of Society*".

Το 2014 σχημάτισε τους The German Panzer με τον Χέρμαν Φρανκ και τον Στέφαν Σβάρτσμαν των Accept, κυκλοφορώντας το άλμπουμ "*Send Them All to Hell*". Το πρότζεκτ άλλαξε το όνομα του σε Pänzer λόγω πνευματικών δικαιωμάτων και την θέση του Χέρμαν Φρανκ πήραν οι Πόντους Νόργκρεν των HammerFall και V.O. Pulver των Poltergeist. Η νέα σύνθεση κυκλοφόρησε το τραγούδι "*Satan’s Hollow*" τον Δεκέμβριο του 2016.

Διαμένει στο Φράιμπουργκ, όπου ήταν ιδιοκτήτης πιτσαρίας μέχρι το 2006. Κύριες επιρροές του υπήρξαν ο Lemmy και ο Στιβ Χάρις και αγαπημένα του συγκροτήματα οι Judas Priest, Motörhead, Exodus, Iron Maiden, κ.α..

## Δισκογραφία

## Παραπομπές


## Πηγές
* Schmier - Encyclopaedia Metallum: The Metal Archives
* Marcel Schirmer - Metal Storm
* Perfil del Artista - Destruction - Bio - Jango

Κατηγορία:Γερμανοί μουσικοί
Κατηγορία:Μπασίστες
Αργύριος Ψάρρης

Ο **Αργύριος Ι. Ψάρρης** (Κρηνίδα Σερρών, 1913 - 12 Οκτωβρίου 1985) ήταν Έλληνας δικηγόρος και πολιτικός. 

## Πολιτική σταδιοδρομία
Γιος του Ιωάννη Ψάρρη, γεννήθηκε το 1913 στη Βιτάστα (μετέπειτα Κρηνίδα) Σερρών. Εξελέγη βουλευτής Σερρών πρώτα το 1951 με τον Ελληνικό Συναγερμό και στη συνέχεια με την ΕΡΕ το 1956, το 1958 και το 1961.
Υπήρξε σύμβουλος και συνεργάτης του Κωνσταντίνου Καραμανλή, προτού ακόμα αναλάβει πρωθυπουργός.

Πέθανε σε ηλικία 72 ετών στις 12 Οκτωβρίου 1985 και κηδεύτηκε δύο ημέρες μετά, σε στενό οικογενειακό κύκλο.
 
Με τη σύζυγό του, Αθηνά Καραμανλή (1916-2015) που ήταν αδερφή του Κωνσταντίνου Γ. Καραμανλή, απέκτησαν 2 παιδιά.

## Παραπομπές


Κατηγορία:Βουλευτές Σερρών
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Τα πικρά δάκρυα της Πέτρα Φον Καντ

***Τα πικρά δάκρυα της Πέτρα φον Καντ*** (γερμανικά: ***Die bitteren Tränen der Petra von Kant***) είναι γερμανική δραματική ταινία του 1972, σε σκηνοθεσία και σενάριο Ράινερ Βέρνερ Φασμπίντερ. Το σενάριο βασίστηκε σε θεατρικό έργο του ίδιου του σκηνοθέτη. Η ταινία εισήχθη στο 22ο Διεθνές Φεστιβάλ Κινηματογράφου του Βερολίνου.

## Πλοκή

Η ταινία εκτυλίσσεται στο σπίτι της Πέτρα φον Καντ στη Βρέμη. Η πρωταγωνίστρια είναι σχεδιάστρια μόδας και ζει μαζί με τη βοηθό της Μαρλένε. Ως χαρακτήρας είναι εγωκεντρική, αλαζονική και κυνική, έχει μάθει να εξουσιάζει τους ανθρώπους και να τους εκμεταλλεύεται. Η ζωή της αλλάζει όταν γνωρίζει την Κάριν, ένα μοντέλο, την οποία ερωτεύεται. Ωστόσο, η Κάριν δεν δείχνει ανάλογη ανταπόκριση και η ζωή της Πέτρα αλλάζει, καθώς αντιλαμβάνεται πώς είναι να συμπεριφέρονται στην ίδια με απαξίωση.

## Διανομή

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1972
Κατηγορία:Γερμανόφωνες ταινίες
Κατηγορία:Ταινίες από Δυτική Γερμανία
Κατηγορία:Γερμανικές ταινίες
Κατηγορία:Γερμανικές δραματικές ταινίες
Κατηγορία:Γερμανικές ταινίες συσχετιζόμενες με ΛΟΑΤ
Κατηγορία:Σινεφίλ ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες σε σκηνοθεσία Ράινερ Βέρνερ Φασμπίντερ
Οία (αποσαφήνιση)

Με την ονομασία **Οία**, στην ελληνική γραφή, και **Oia**, στη λατινική γραφή, μπορεί να αναφέρονται:

## Οικισμοί
* Οία, κωμόπολη της νήσου Σαντορίνη στην Ελλάδα.
* Οία (Ισπανία), κωμόπολη της επαρχίας Ποντεβέδρα στην Ισπανία.

## Αεροναυτιλία
* Αεροδρόμιο Ουριλάνδια Ντο Νόρτσι, αεροδρόμιο της πόλης Ουριλάνδια Ντο Νόρτσι στη Βραζιλία, με κωδικό της Διεθνούς Ένωσης Αερομεταφορών (IATA) *"OIA"*.
* Διεθνές Αεροδρόμιο Ορλάντο, αεροδρόμιο της πόλης Ορλάντο στη Φλόριδα, με ανεπίσημη σύντμηση της αγγλικής ονομασίας του σε *"OIA"*.
Ιωάννα Μπαλτσάκη

Η **Ιωάννα Μπαλτσάκη** (Αθήνα 10 Ιανουαρίου 1966-) είναι Ελληνίδα ηθοποιός. 

## Βιογραφία
Κατάγεται από τη Λαμία. Η πρώτη της εμφάνιση στο θέατρο ήταν το 1997 με το έργο "Το φως του γκαζιού", του Πάτρικ Χάμιλτον, όπου συμπρωταγωνίστησε με τους Βάσο Ανδριανό, Λουϊζα Μελίντα και Πάνο Βέλια.  

Είναι ως επί το πλείστον θεατρική ηθοποιός αλλά έχει συμμετάσχει και σε τηλεοπτικές σειρές.

## Φιλμογραφία
### Τηλεόραση

### Θέατρο

### Κινηματογράφος

## Παραπομπές


## Εξωτερικοί σύνδεσμοι
* *[http://www.typologos.com/%CE%B9%CF%89%CE%AC%CE%BD%CE%BD%CE%B1-%CE%BC%CF%80%CE%B1%CE%BB%CF%84%CF%83%CE%AC%CE%BA%CE%B7-%CE%B7%CE%B8%CE%BF%CF%80%CE%BF%CE%B9%CF%8C%CF%82-%CE%AD%CE%BD%CE%B1-%CF%87%CE%B1%CE%BC%CF%8C%CE%B3/ συνέντευξη της ηθοποιού στο typologos...] ...* (2011)
* *[http://www.mytheatro.gr/iwanna-baltsakh-synenteyksi/ συνέντευξη της ηθοποιού στο mytheatro...]...*(2013)

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Α.Μ.Σ. Εχίνος Σπορ

To **Αθλητικό Μορφωτικό Σωματείο Εχίνος Σπορ**, περισσότερο γνωστό ως **Εχίνος Σπορ**, είναι αθλητικό σωματείο που δραστηριοποιείται στο άθλημα του ποδοσφαίρου. Ιδρύθηκε το 1999 και εδρεύει στον Εχίνο του νομού Ξάνθης στην Ελλάδα.

## Ιστορία
Ο Α.Μ.Σ. Εχίνος Σπορ αγωνίζεται στις τοπικές κατηγορίες της Ένωσης Ποδοσφαιρικών Σωματείων Ξάνθης (Ε.Π.Σ.Ξ.). Την περίοδο 2007–08 κέρδισε την άνοδο στη Δ΄ Εθνική κατηγορία. Την πρώτη περίοδο στη Δ΄ Εθνική, τερμάτισε στην 9η θέση συγκεντρώνοντας 52 βαθμούς. Την επόμενη περίοδο κατάφερε να τερματίσει στην 6η θέση του βαθμολογικού πίνακα, συγκεντρώνοντας 46 βαθμούς.

Την περίοδο 2010–11 ο σύλλογος αντιμετώπιζε οικονομικά προβλήματα, τα οποία τον οδήγησαν στο να αποσυρθεί από το πρωτάθλημα της Δ΄ Εθνικής στα μισά της περιόδου, ενώ είχε συγκεντρώσει 19 βαθμούς, οι οποίοι τον κατέταξαν στη 16η και προτελευταία θέση της βαθμολογίας, με αποτέλεσμα να υποβιβαστεί στις τοπικές κατηγορίες της Ε.Π.Σ. Ξάνθης. Τον Μάιο του 2021, η έδρα του συλλόγου υπέστη εκτεταμένους βανδαλισμούς, οι οποίοι, μάλιστα, συνέπεσαν χρονικά με την επίσκεψη του Υπουργού Εξωτερικών Υποθέσεων της Τουρκίας, Μεβλούτ Τσαβούσογλου, στην περιοχή.

## Αγωνιστική πορεία
* 2002-03: Γ΄ Κατηγορία ΕΠΣ Ξάνθης
* 2003-04: Β΄ Κατηγορία ΕΠΣ Ξάνθης
* 2004-05: Α΄ Κατηγορία ΕΠΣ Ξάνθης
* 2005-06: Α΄ Κατηγορία ΕΠΣ Ξάνθης
* 2006-07: Α΄ Κατηγορία ΕΠΣ Ξάνθης
* 2007-08: Α΄ Κατηγορία ΕΠΣ Ξάνθης
* 2008-09: Δ΄ Εθνική Κατηγορία
* 2009-10: Δ΄ Εθνική Κατηγορία
* 2010-11: Δ΄ Εθνική Κατηγορία

## Παραπομπές


Κατηγορία:Αθλητικοί σύλλογοι Ξάνθης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1999
Mario (franchise)

Το ***Mario*** (ιαπωνικά: マリオ, Χέπμπορν: *Mario*) είναι franchise βιντεοπαιχνιδιών, τα οποία αναπτύσσονται και διανέμονται από την ιαπωνική εταιρία  Nintendo, με πρωταγωνιστή έναν Ιταλό υδραυλικό με το ίδιο όνομα. Η σειρά, επίσης, περιέχει τηλεοπτικές σειρές και μία ταινία. Δημιουργήθηκε από τον σχεδιαστή βιντεοπαιχνιδιών, Σιγκέρου Μιγιαμότο, και περιλαμβανόταν στο arcade παιχνίδι *[[Donkey Kong (βιντεοπαιχνίδι)|Donkey Kong]]*, το οποίο κυκλοφόρησε στις 9 Ιουλίου του 1981. Τα παιχνίδια της σειράς αναπτύχθηκαν από μία πληθώρα developers συμπεριλαμβανομένων των Nintendo, Hudson Soft και AlphaDream. Τα περισσότερα παιχνίδια *Mario* κυκλοφόρησαν είτε στις στοές των arcades, είτε στις οικιακές και φορητές κονσόλες της  Nintendo, από το Nintendo Entertainment System έως τις σημερινές κονσόλες.

Η κύρια σειρά του *Mario* ονομάζεται *[[Super Mario]]* και περιλαμβάνει παιχνίδια πλατφόρμας. Σε αυτά, η ιστορία ακολουθεί τις περιπέτειες του Mario στον φανταστικό κόσμο του Mushroom Kingdom. Τα παιχνίδια συνήθως στηρίζονται στην ικανότητα του χαρακτήρα να κάνει άλματα, πράγμα το οποίο του επιτρέπει να προχωρά στα επίπεδα. Αναλυτές αναφέρουν πως το 2012, το franchise *Mario* υπολογίστηκε ότι απέσπασε περισσότερα από 10 δισεκατομμύρια δολάρια. Έχουν κυκλοφορήσει περισσότερα από 200 παιχνίδια *Mario*, διαφόρων ειδών. Συμπεριλαμβανομένων των σειρών όπως τα *Super Mario*, *[[Mario Kart]]*, *[[Mario Party]]*, *[[Mario Tennis]]*  και *[[Mario Golf]]*, το franchise *Mario* έχει πουλήσει περισσότερα από 400 εκατομμύρια κομμάτια, πράγμα που το καθιστά το βιντεοπαιχνίδι με τις καλύτερες πωλήσεις όλων των εποχών.

## Παραπομπές


Κατηγορία:Mario
Κατηγορία:Βιντεοπαιχνίδια που έγιναν κόμικς
Κατηγορία:Βιντεοπαιχνίδια που έγιναν ταινίες
Κατηγορία:Βιντεοπαιχνίδια που έγιναν τηλεοπτικά προγράμματα
Το μεγάλο κόλπο

Ο όρος **το μεγάλο κόλπο** μπορεί να αναφέρεται:

* Το μεγάλο κόλπο (δίσκος των Active Member)
* Το μεγάλο κόλπο (ταινία), παραγωγή του ελληνικού κινηματογράφου του 1960.
Κανέλλος Λάλος

Ο **Κανέλλος Λάλος** (Βλόγγος Αρκαδίας, 1949), είναι Έλληνας μηχανικός και πρώην βουλευτής.

## Βιογραφία
Ο Κανέλλος Ιωάννη Λάλος, γεννήθηκε το 1949 στο Βλόγγο Αρκαδίας, ορεινό χωριό του Δήμου Δημητσάνας. Από παιδί εγκαταστάθηκε στο Κερατσίνι και τελείωσε το Δημοτικό και το Γυμνάσιο στη Δραπετσώνα. Είναι πτυχιούχος Πολιτικός Μηχανικός. Επίσης, ως Αντιδήμαρχος Τεχνικών Υπηρεσιών του Δήμου Κερατσινίου, εκπόνησε και υλοποίησε  σειρά μελετών σε έργα ανάπλασης του Δήμου. Επί 40 χρόνια ανέπτυξε σημαντικές κοινωνικές δραστηριότητες και έχει στο ενεργητικό του έντονη συγγραφική δράση με πολλά άρθρα και δημοσιεύσεις. Είναι παντρεμένος και έχει δυο παιδιά. Επίσης είναι πρόεδρος της “Αδελφότητας Βλογγαίων”.

## Πολιτική & κοινωνική δράση
Από τα νεανικά του χρόνια πίστευε στη συμμετοχή και την οργανωμένη πάλη. Το 1975 εντάσσεται στο ΠΑΣΟΚ και συμμετέχει στον αγώνα του Ανδρέα Παπανδρέου για δημοκρατία και κοινωνική δικαιοσύνη στην Ελλάδα. 
Με πρωτοβουλίες του Κανέλλου Λάλου επανιδρύθηκαν 3 σύλλογοι, των οποίων την λειτουργία είχε σταματήσει η Χούντα των Συνταγματαρχών, στους οποίους χρημάτισε και πρόεδρος:
* Τον ”Εξωραϊστικό Σύλλογο Χαραυγής”, 
* Τον “Αθλητικό Όμιλο Χαραυγής” και 
* Τον “Γυμναστικό Σύλλογο Κερατσινίου”.

Το 1982 ήταν υποψήφιος Δήμαρχος στο Κερατσίνι με τη στήριξη του ΠΑΣΟΚ, της ΕΔΑ και του ΚΚΕ εσωτερικού. Ως επικεφαλής της μείζονος αντιπολίτευσης, επί 8 χρόνια, προώθησε την συνεργασία των δημοκρατικών δυνάμεων στον Δήμο και στις Ελληνικές αυτοδιοικητικές εκλογές 1990 συμμετείχε στο κοινό ψηφοδέλτιο ΠΑΣΟΚ και ΚΚΕ με υποψήφιο Δήμαρχο τον Δημήτρη Σαράφογλου. Στις εκλογές αυτές πήρε 8.490 ψήφους, αριθμός ρεκόρ για τα δεδομένα του Δήμου, αφού αντιστοιχούσε στο 40% των ψήφων που πήρε συνολικά το συγκεκριμένο ψηφοδέλτιο.

Στο Δημοτικό Συμβούλιο Κερατσινίου θήτευσε επί 20 χρόνια, ασκώντας κατά καιρούς, τα καθήκοντα του αντιδημάρχου και του προέδρου του Δημοτικού Συμβουλίου.

Την τριετία 1987 ως 1989 διετέλεσε αντιπρόεδρος και στη συνέχεια πρόεδρος στο Γενικό Κρατικό Νοσοκομείο Nίκαιας.

Το 1993 εκλέγεται βουλευτής και το 1996 επανεκλέγεται, με το ΠΑΣΟΚ στην Β’ Εκλογική Περιφέρεια του Πειραιά.

Από το 2001 έως και το 2004 ασκεί τα καθήκοντα του προέδρου της ΕΥΔΑΠ Παγίων. 
Το 2007 και το 2009 εκλέγεται πρόεδρος του Διαδημοτικού Συνδέσμου των 8 Δήμων του Πειραιά και το 2011 το Δημοτικό Συμβούλιο του ενιαίου Καλλικρατικού Δήμου Κερατσινίου – Δραπετσώνας τον εκλέγει σχεδόν ομόφωνα (πήρε 28 θετικές ψήφους και 1 λευκή επί 29 παρόντων), σαν “Συμπαραστάτης του Δημότη”.

## Παραπομπές


## Εξωτερικοί σύνδεσμοι
* Λάλος Κανέλλος, από την ιστοσελίδα του Μακεδονικού Πρακτορείου Ειδήσεων (ΜΠΑ).
* Κοινοβουλευτική θητεία βουλευτών, από τη Μεταπολίτευση ως σήμερα - Λάλος Ιωάννη Κανέλλος", από την ιστοσελίδα της Βουλής των Ελλήνων.
* Κανέλλος Λάλος, (προσωπικό ιστολόγιο).
* "Δενδροφύτευση στο χωριό Βλόγγος Γορτυνίας", 19/04/2015, από την ιστοσελίδα: www.kalimera-arkadia.gr

Κατηγορία:Έλληνες μηχανικοί
Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με το ΠΑΣΟΚ
Σκλαβοαρχοντία Στρυμόνος

Η **Σκλαβοαρχοντία Στρυμόνος** ήταν περιοχή, Σκλαβηνία. της Βυζαντινής αυτοκρατορίας που είχε ξεχωριστή διοίκηση από την υπόλοιπη αυτοκρατορία που διοικούνταν με τα Θέματα. Η αρχοντία βρισκόταν στην σημερινή Ελληνική Μακεδονία και περιελάμβανε μεγάλη περιοχή γύρω από τον ποταμό Στρυμόνα, στον σημερινό Νομό Σερρών, όπου είχαν εγκατασταθεί Σλάβοι ή Σκλάβοι όπως λέγονταν τότε.

Η αρχοντία μνημονεύεται σε μεταγενέστερο έγγραφο του 11ου αιώνα  χωρίς να είναι γνωστό πότε δημιουργήθηκε ή πως διοικούνταν. 

Η εγκατάσταση των Σλάβων στην περιοχή έγινε τον 7ο αιώνα και πιθανόν να είχε γίνει παλαιότερη εγκατάσταση και να προϋπήρχε αρχοντία ή Σκλαβηνία στη περιοχή. Η Αρχοντία ήταν εντεταμένη στην αυτοκρατορία πολιτικά, πλήρωνε φόρους και διατηρούσε ένα είδος αυτονομίας στα πλαίσια του Θέματος Στρυμώνος. Μέχρι τον 9ο αιώνα αναφέρονται αποτυχημένες εξεγέρσεις των κατοίκων που αποδίδεται στους βαρείς φόρους που πλήρωναν. Μέχρι τον 9ο αιώνα οι Σλάβοι της αρχοντίας διέμεναν σε δύσβατα ορεινά σημεία και από τότε φαίνεται να εγκατασταίνονταν σταδιακά στα πεδινά και αργότερα αφομοιώθηκαν. Αναφέρεται η ένταξη τους στον Βυζαντινό στρατό ήδη από τον 7ο αιώνα και ο εκχριστιανισμός τους.

## Παραπομπές


## Πηγές
* Δαπέργολας, Νεκτάριος (2000, Αριστοτέλειο Πανεπιστήμιο Θεσσαλονίκης (ΑΠΘ)), Σλαβικές εγκαταστάσεις στη Μακεδονία έως και τον 9ο αιώνα

Κατηγορία:Σκλαβηνίες
Κρίστιαν "Witchhunter" Ντούντεκ

Ο **Κρίστιαν "Witchhunter" Ντούντεκ** (*Christian Dudek*, 1965) ήταν Γερμανός μουσικός γνωστός ως ντράμερ των Sodom από το 1981 μέχρι το 1992, ενώ συνεργάστηκε με τους Destruction για την "Eternal tour" του 1987.

## Βιογραφία
Ο Ντούντεκ υπήρξε ένα εκ των ιδρυτικών μελών των Sodom το 1981 και μέχρι την αποχώρηση του, έντεκα χρόνια αργότερα, υπήρξε ο βασικός συνθέτης του συγκροτήματος. Από τη δεκαετία του '80, ο Ντούντεκ παρουσίασε προβλήματα αλκοολισμού, γεγονός που αποτέλεσε τροχοπέδη για την πορεία του με τους Sodom. Παρ' όλα αυτά, το συγκρότημα αποτέλεσε έναν εκ των των τριών σπουδαιότερων και πιο αναγνωρισμένων σχημάτων του τευτονικού thrash metal, με σπουδαίους δίσκους όπως τα "*[[Persecution Mania]]*" και "*[[Agent Orange]]*".

Το 1986, ο Ντούντεκ επισκέφθηκε τον Τόμας "Quorthon" Φόρσμπεργκ στη Στοκχόλμη, απαντώντας στην αγγελία του τελευταίου για ντράμερ στους Bathory, χωρίς τελικά να συνεργαστούν.

Ο Ντούντεκ είχε προβλήματα στη σχέση του με τον Τομ "Angelripper" Ζουκ, μπασίστα και τραγουδιστή των Sodom, με αποτέλεσμα την απόλυση του ντράμερ το 1992, η οποία σύμφωνα με τον Ζουκ οφειλόταν στον ερασιτεχνισμό του Ντούντεκ, ενώ ο τελευταίος χαρακτήρισε τον Ζουκ φιλάργυρο.

Η αποχώρηση του από τους Sodom σήμανε το τέλος της μουσικής του καριέρας, αφού θέλησε να δημιουργήσει ένα συγκρότημα στο ύφος των Metallica και των Megadeth αλλά δεν μπόρεσε να βρει τον τραγουδιστή που επιθυμούσε, με αποτέλεσμα να εγκαταλείψει την ιδέα. Στη συνέχεια, έγραψε σε κάποια fanzines, ενώ επανήλθε στη μουσική βιομηχανία το 2007, όταν οι Sodom τον κάλεσαν να παίξει στη νέα ηχογράφηση του κλασικού τους ΕΡ "*[[In the Sign of Evil]]*" με τίτλο "*[[The Final Sign of Evil]]*".

Το πρωί της 8ης Σεπτεμβρίου του 2008, ο Ντούντεκ πέθανε από πολλαπλή ανεπάρκεια οργάνων. Προς τιμή του, έλαβε χώρα μία συναυλία στο Όμπερχαουζεν στις 11 Απριλίου 2009, με τη συμμετοχή των Sodom, Artillery, Assassin και Holy Moses.

## Δισκογραφία (με τους Sodom)
* *[[In the Sign of Evil]]* (EP, 1984)
* *[[Obsessed by Cruelty]]* (1986)
* *[[Expurse of Sodomy]]* (EP, 1987)
* *[[Persecution Mania]]* (1987)
* *[[Mortal Way of Live]]* (Live, 1988)
* *[[Agent Orange]]* (1989)
* *Ausgebombt* (EP, 1989)
* *[[Better Off Dead]]* (1990)
* *The Saw Is the Law* (EP, 1991)
* *[[Tapping the Vein]]* (1992)
* *[[The Final Sign of Evil]]* (2007)

## Παραπομπές


## Πηγές
* Chris Witchhunter - Encyclopaedia Metallum: The Metal Archives
* Drummerszone artists - Christian "Chris Witchhunter" Dudeck
* Chris Witchhunter Discography at Discogs

Κατηγορία:Γερμανοί μουσικοί
Κατηγορία:Ντράμερς
Τζον Γουίλιαμς

Ο **Τζον Τάουνερ Γουίλιαμς** (· γενν. 8 Φεβρουαρίου 1932, Κουίνς) είναι Αμερικανός συνθέτης, διευθυντής ορχήστρας και πιανίστας. Στην καριέρα του, η οποία διαρκεί πάνω από έξι δεκαετίες, ο Γουίλιαμς έχει συνθέσει μερικά από τα πιο δημοφιλή και αναγνωρίσιμα μουσικά θέματα στην ιστορία του κινηματογράφου, ανάμεσα στα οποία είναι τα μουσικά θέματα ταινιών όπως *[[Τα σαγόνια του καρχαρία]]*, *[[Ο Πόλεμος των Άστρων]]*, *[[Σούπερμαν (ταινία, 1978)|Σούπερμαν]]*, Ιντιάνα Τζόουνς, *[[Ε.Τ. ο Εξωγήινος]]*, *[[Επτά χρόνια στο Θιβέτ]]*, *[[Τζουράσικ Παρκ]]* και οι τρεις πρώτες ταινίες του Χάρι Πότερ. Συνεργάζεται με τον σκηνοθέτη Στήβεν Σπίλμπεργκ από το 1974. Άλλα αξιοσημείωτα έργα του Τζον Γουίλιαμς ήταν η σύνθεση της μουσικής για τέσσερις Ολυμπιακούς Αγώνες και το μουσικό θέμα Lost in Space και Land of the Giants. Επίσης έχει συνθέσει αναρίθμητα κλασικά κονσέρτα και άλλα έργα για ορχηστρικά και σόλο σύνολα.

Ο Γουίλιαμς έχει κερδίσει πέντε Βραβεία Όσκαρ, τέσσερις Χρυσές Σφαίρες, επτά BAFTA και 22 βραβεία Γκράμι. Με 54 υποψηφιότητες για «Όσκαρ», ο Γουίλιαμς είναι ο άνθρωπος με τον δεύτερο μεγαλύτερο αριθμό υποψηφιοτήτων, μετά τον Γουόλτ Ντίσνεϊ. Το 2005, το Αμερικανικό Ινστιτούτο Κινηματογράφου διάλεξε το μουσικό θέμα του *Πόλεμου των Άστρων* ως το σπουδαιότερο μουσικό θέμα όλων των εποχών. Εισήχθη στο Hollywood Bowl's Hall of Fame το 2000. Ο Γουίλιαμς έχει συνθέσει το μουσικό θέμα σε 8 από τις 20 ταινίες με τις μεγαλύτερες εισπράξεις στους αμερικανικούς κινηματογράφους (προσαρμοσμένες στον πληθωρισμό).

## Παραπομπές


Κατηγορία:Αμερικανοί πιανίστες
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με BAFTA
Κατηγορία:Βραβευμένοι με Grammy
Κατηγορία:Βραβευμένοι με Brit
Κατηγορία:Αμερικανοί συνθέτες κλασικής μουσικής
Κατηγορία:Αμερικανοί συνθέτες μουσικής ταινιών
Χίλντα Χάινε

Η **Χίλντα Χάινε** (αγγλ. *Hilda Heine*, γενν. 1951) είναι εκπαιδευτικός και πολιτικός από τις Νήσους Μάρσαλ, η οποία υπηρετεί ως πρόεδρος της χώρας από τις 3 Ιανουαρίου 2024. Διατέλεσε ξανά πρόεδρος από τις 25 Ιανουαρίου 2016 ως τις 6 Ιανουαρίου 2020. Είναι η πρώτη γυναίκα από τις Νήσους Μάρσαλ που απέκτησε διδακτορικό τίτλο σπουδών, έχοντας αποκτήσει διδακτορικό εκπαιδευτικού από το Πανεπιστήμιο της Νότιας Καλιφόρνιας. Διετέλεσε υπουργός αρμόδια για τις σχέσεις με την ΟΥΝΕΣΚΟ, ενώ εργάστηκε σε διάφορα εκπαιδευτικά ιδρύματα στη Ματζούρο.

## Πρώτα χρόνια και εκπαίδευση
Η Χίλντα Χάινε γεννήθηκε στις 6 Απριλίου 1951 στη Ματζούρο. Φοίτησε αρχικά σε σχολεία των ΗΠΑ και αργότερα απέκτησε πτυχίο από το Πανεπιστήμιο του Όρεγκον το 1970, μάστερ από το Πανεπιστήμιο της Χαβάης στη Μανόα το 1975 και διδακτορικό δίπλωμα από το Πανεπιστήμιο της Νότιας Καλιφόρνιας το 2004.

## Σταδιοδρομία
Η Χάινε εργάστηκε στο Λύκειο των Νήσων Μάρσαλ από το 1975 μέχρι το 1982 ως καθηγήτρια και ως σύμβουλος επαγγελματικής σταδιοδρομίας. Το 2013, ορίστηκε υπουργός Παιδείας, ενώ το 2015 ορίστηκε αναπληρωτής υπουργός Παιδείας. Είναι επίσης μέλος του Κοινοβουλίου των Νήσων Μάρσαλ (Νιτιτζέλα), εκπροσωπώντας την Ατόλη Άουρ. Είναι ιδρύτρια της οργάνωσης «Γυναίκες Ενωμένες για τα Νησιά Μάρσαλ» (Women United Together Marshall Islands).

### Πρόεδρος των Νήσων Μάρσαλ
Η Χάινε έγινε υπουργός Παιδείας ενώ υπηρετούσε ως βουλευτής στην ατόλη Ορ. Στις 27 Ιανουαρίου 2016 η Χάινε εξελέγη Πρόεδρος των Νήσων Μάρσαλ. Ως η μοναδική υποψήφια, συγκέντρωσε 24 ψήφους με 6 βουλευτές να ψηφίζουν "παρών" και 3 να είναι απόντες από τους συνολικά 33 στην Nitijeļā. Έγινε έτσι η πρώτη γυναίκα αρχηγός κράτους σε χώρα του Ειρηνικού. Ορκίστηκε πρόεδρος στις 28 Ιανουαρίου 2016. Διαδέχθηκε στην προεδρία τον Κάστεν Νέμρα, ο οποίος ανατράπηκε έπειτα από την καταψήφιση της κυβέρνησής του με πρόταση μομφής στο κοινοβούλιο.

Το 2020 η Χάινε ήταν υποψήφια για δεύτερη θητεία, όμως ηττήθηκε από τον πρώτο γύρο της ψηφοφορίας για πρόεδρο από τον Ντέιβιντ Καμπούα. Ο Καμπούα έλαβε 20 ψήφους έναντι 12 και ενός που ψήφισε "παρών" και εξελέγη νέος πρόεδρος της χώρας στις 6 Ιανουαρίου 2020.

Έπειτα από τις γενικές εκλογές του 2023, η Χάινε επανεξελέγη πρόεδρος στις 2 Ιανουαρίου 2024 λαμβάνοντας 17 ψήφους έναντι 16 για τον απερχόμενο πρόεδρο Ντέιβιντ Καμπούα, ο οποίος απέτυχε να επανεκλεγεί.

## Παραπομπές


## Εξωτερικοί σύνδεσμοι
* 

Κατηγορία:Ηγέτες εν ενεργεία
Κατηγορία:Πρόεδροι των Νήσων Μάρσαλ
NGC 7771

250px|thumb|right|Ο σπειροειδής γαλαξίας NGC 7771
Ο **[[Νέος Γενικός Κατάλογος|NGC]] 7771** είναι σπειροειδής γαλαξίας τύπου SB(n)a? στον αστερισμό Πήγασο. Απέχει περίπου 200 εκατομμύρια έτη φωτός από το Ηλιακό Σύστημα και έχει διάμετρο περίπου 140.000 ετών φωτός. Ανήκει στην ομώνυμη ομάδα γαλαξιών, στην οποία εντάσσονται επίσης οι γαλαξίες NGC 7769 και NGC 7770.

Ο αστρονόμος Ουίλιαμ Χέρσελ ανακάλυψε τον NGC 7771 στις 18 Σεπτεμβρίου 1784.

## Παραπομπές


## Αναφορές

## Εξωτερικοί σύνδεσμοι
* 

7771
72638
12815
Κατηγορία:Πήγασος (αστερισμός)
Κατηγορία:Σπειροειδείς γαλαξίες
Τόμας Ζουκ

Ο **Τόμας "Angelripper" Ζουκ** (*	Thomas Such*, 19 Φεβρουαρίου 1963) είναι Γερμανός μουσικός γνωστός ως μπασίστας και τραγουδιστής των Sodom από το 1981 μέχρι σήμερα.

## Βιογραφία
Ο Ζουκ ξεκίνησε να εργάζεται κατά τα εφηβικά του χρόνια ως ανθρακωρύχος. Το 1980, αποφάσισε να ασχοληθεί με την μουσική όταν άκουσε το σινγκλ των Venom, "*In League with Satan*". Το 1982, σε ηλικία 19 ετών, σχημάτισε τους Sodom, μαζί με τον κιθαρίστα και τραγουδιστή Φρανκ Τέστεγκεν και το ντράμερ Ράινερ Φόκε. Δύο χρόνια αργότερα, τα τύμπανα ανέλαβε ο Κρίστιαν "Witchhunter" Ντούντεκ και το συγκρότημα κυκλοφόρησε το ΕΡ "*[[In the Sign of Evil]]*". Οι Sodom αναδείχθηκαν σε έναν από τους σπουδαιότερους αντιπροσώπους του τευτονικού thrash metal, με άλμπουμ όπως τα "*[[Persecution Mania]]*" και "*[[Agent Orange]]*". Μετά την κυκλοφορία του δεύτερου εξ αυτών το 1989, ο Ζουκ αποφάσισε να ασχοληθεί με την μουσική ως επαγγελματίας, αφήνοντας την καθημερινή του εργασία. Έχει απομείνει το μοναδικό ιδρυτικό μέλος του σχήματος που συνεχίζει μέχρι σήμερα, αποτελώντας και ηγετική μορφή των Sodom.

Στα μέσα της δεκαετίας του '90, σχημάτισε τους Onkel Tom Angelripper, με τους οποίους κυκλοφόρησε τέσσερις δίσκους μέχρι το 2000. Επανήλθε στο συγκεκριμένο σχήμα το 2010, ηχογραφώντας τα άλμπουμ "*Nunc Est Bibendum*" και "*H.E.L.D.*".

Έχει συνεργαστεί με δεκάδες ονόματα του χώρου, όπως οι Destruction, η Doro, οι Holy Moses, οι Dezperadoz, κ.α..

Κύριες επιρροές του υπήρξαν ο Lemmy, ο Κλιφ Μπάρτον, ο Cronos, κ.α., ενώ αγαπημένα του συγκροτήματα υπήρξαν οι Slayer, Venom, Tank, Motörhead, Raven, Exciter, κ.α..

## Δισκογραφία

## Παραπομπές


## Πηγές
* Tom Angelripper - Encyclopaedia Metallum: The Metal Archives
* Tom "Angelripper" Such - Metal Storm
* Tom Angelripper Discography at Discogs

Κατηγορία:Γερμανοί μουσικοί
Κατηγορία:Γερμανοί τραγουδιστές
Κατηγορία:Μπασίστες
NGC 7769

Ο **[[Νέος Γενικός Κατάλογος|NGC]] 7769** είναι σπειροειδής γαλαξίας τύπου (R)SA(rs)b? στον αστερισμό Πηγάσου. Απέχει περίπου 195 εκατομμύρια έτη φωτός από το ηλιακό σύστημα και έχει διάμετρο περίπου 180.000 ετών φωτός. Ανήκει στην Ομάδα γαλαξιών NGC 7771, μαζί με τους NGC 7770 και NGC 7771.

Τον ανακάλυψε ο αστρονόμος  Ουίλιαμ Χέρσελ στις 18 Σεπτεμβρίου 1784.

## Παραπομπές


## Αναφορές

## Εξωτερικοί σύνδεσμοι
* 

7769
72615
12808
Κατηγορία:Σπειροειδείς γαλαξίες
Κατηγορία:Πήγασος (αστερισμός)
NGC 7770

Ο **[[Νέος Γενικός Κατάλογος|NGC]] 7770** είναι φακοειδής γαλαξίας τύπου S0/a? στον αστερισμό Πηγάσου. Απέχει περίπου 190 εκατομμύρια έτη φωτός από το ηλιακό σύστημα και διάμετρο της τάξεως των 40.000 ετών φωτός. Ανήκει, μαζί με τους NGC 7769 και NGC 7771, στην ομάδα γαλαξιών NGC 7771. Τον ανακάλυψε ο αστρονόμος Bindon Blood Stoney στις 5 Νοεμβρίου 1850.

## Παραπομπές


## Αναφορές

## Εξωτερικοί σύνδεσμοι
* 

7770
72635
12813
Κατηγορία:Φακοειδείς γαλαξίες
Κατηγορία:Πήγασος (αστερισμός)
NGC 339

thumb|right|245px|To σφαιρωτό αστρικό σμήνος NGC 339
Το **[[Νέος Γενικός Κατάλογος|NGC]] 339** είναι σφαιρωτό σμήνος στον αστερισμό Τουκάνα. Βρίσκεται στο Μικρό Νέφος του Μαγγελάνου και μάλιστα αποτελεί ένα από τα λαμπρότερα αστρικά σμήνη στα νότια όριά του. Το ανακάλυψε ο Βρετανός αστρονόμος Τζων Χέρσελ στις 18 Σεπτεμβρίου 1835.

## Παραπομπές


## Αναφορές

## Εξωτερικοί σύνδεσμοι
* 

0339
Κατηγορία:Σφαιρωτά σμήνη
Κατηγορία:Τουκάνα (αστερισμός)
Ρίτσαρντ Γουέστολ

Ο **Ρίτσαρντ Γουέστολ** (αγγλικά: Richard Westall, 2 Ιανουαρίου 1765 – 4 Δεκεμβρίου 1836) ήταν Άγγλος ζωγράφος και εικονογράφος πορτρέτων, ιστορικών και λογοτεχνικών γεγονότων, γνωστότερος για τα πορτρέτα του Λόρδου Βύρωνα. Ήταν αριστοτέχνης των πορτρέτων της Βασίλισσας Βικτωρίας.

## Βιογραφία
Ο Ρίτσαρντ Γουέστολ ήταν ο πιο επιτυχημένος εκ των δύο ετεροθαλών αδελφών και των δύο γιων του Μπέντζαμιν Γουέστολ από το Νόργουιτς της Αγγλίας,  οι οποίοι έγιναν και οι δύο ζωγράφοι. Ο νεότερος του αδελφός ήταν ο Γουίλιαμ Γουέστολ (1781-1850), ένας πολυταξιδεμένος ζωγράφος τοπίων.

Γεννήθηκε στις 2 Ιανουαρίου του 1765 στο Ρήφαμ της Αγγλίας, όπου και βαπτίστηκε. Το 1772 μετακόμισε στο Λονδίνο μετά το θάνατο της μητέρας του και την πτώχευση του πατέρα του. Το 1779 εργάστηκε ως χαράκτης οικοσήμων και εμβλημάτων ασημιού, οπότε και ενθαρρύνθηκε να γίνει ζωγράφος από τον ζωγράφο πορτρέτων, John Alefounder. Έπειτα, ξεκίνησε να σπουδάζει στη Βασιλική Ακαδημία Τεχνών του Λονδίνου από τις 10 Δεκεμβρίου του 1785. Εξέθεσε εκεί ανελλιπώς από το 1784 έως το 1836, έγινε Συνέταιρος τον Νοέμβριο του 1972 και εξελέγη Ακαδημαϊκός στις 10 Φεβρουαρίου του 1794. Από το 1790 έως το 1795 έζησε μαζί με τον Τόμας Λόρενς (αργότερα *σερ*), μελλοντικό Πρόεδρο της Βασιλικής Σχολής, στον αριθμό 57 της Greek Street της πλατείας Σόχο, όπου οι δύο καλλιτέχνες τοποθέτησαν τα ονόματά τους σε μία από τις εισόδους του σπιτιού.

## Εργασίες
μικρογραφία|αριστερά|Τοπίο του Ρίτσαρντ Γουέστολ με τον τίτλο ''"Απομόνωση"''
Τα δημιουργήματά του -τα περισσότερα με υδροχρώματα- προκάλεσαν μεγάλο ενδιαφέρον στα τέλη του 18ου αιώνα όπου θεωρήθηκε από το αφεντικό και εργοδότη του, Ρίτσαρντ Πέιν Νάιτ, ότι είναι ένας απίστευτος καλλιτέχνης του αισθητικού ιδεώδους picturesque. Ζωγράφισε πίνακες σε νεοκλασικό στυλ για τη John Boydell's Shakespeare Gallery και τη Γκαλερί Γιόχαν Χάινριχ Φίσλι. Οι πίνακές του τού Τζον Μίλτον και των κορών του εκτίθεται στο Sir John Soane's Museum στο Λονδίνο. Ένας αριθμός έργων του Γουέστολ, όπου απεικονίζονται γεγονότα της ζωής του Οράτιου Νέλσον, εκτίθενται στο National Maritime Museum.

## Παραπομπές


## Εξωτερικοί σύνδεσμοι

*
*Richard Westall online (Artcyclopedia)
*Works by R. Westall (V&A)
*Portrait of a Woman seated in a Landscape with a spaniel  (1793 watercolour - British Museum)
* 
* 

Κατηγορία:Άγγλοι ζωγράφοι
Στέφεν Κρέιν

Ο ** Στέφεν Κρέιν** (Stephen Crane, 1 Νοεμβρίου, 1871 - 5, Ιουνίου 1900) ήταν Αμερικανός ποιητής, μυθιστοριογράφος και διηγηματογράφος. Παραγωγικός καθ 'όλη τη σύντομη ζωή του, έγραψε αξιοσημείωτα έργα στην Ρεαλιστική λογοτεχνία όπως και πρώιμα παραδείγματα του αμερικανικού Νατουραλισμού και Ιμπρεσιονισμού.  Έχει αναγνωριστεί από τους σύγχρονους κριτικούς ως ένας από τους πιο καινοτόμους συγγραφείς της γενιάς του.

Ο Κρέιν ήταν το ένατο επιζών παιδί από Προτεστάντες γονείς, άρχισε να γράφει σε ηλικία τεσσάρων ετών και είχε δημοσιεύσει πολλά άρθρα από την ηλικία των 16 ετών. Έχοντας μικρό ενδιαφέρον για πανεπιστημιακές σπουδές, άφησε το κολέγιο το 1891 για να εργαστεί ως δημοσιογράφος και συγγραφέας. Το πρώτο μυθιστόρημά του Κρέιν ήταν το 1893 Bowery ιστορία Maggie: Ένα Κορίτσι του Δρόμου, θεωρείται γενικά από τους κριτικούς ως το πρώτο έργο της αμερικανικής νατουραλιστικής λογοτεχνίας. Το 1895 είχε κερδίσει τη διεθνή αναγνώριση για το μυθιστόρημά του (πολεμικού περιεχομένου) Το Κόκκινο Σήμα του Θάρρους, το οποίο έγραψε χωρίς να έχει καμία πολεμική εμπειρία.

Το 1896 ο Κρέιν ενεπλάκη σε ένα μεγάλο δημόσιο σκάνδαλο, εμφανιζόμενος αργότερα ως μάρτυρας στην δίκη μίας ύποπτης για πόρνη, γνωστή ως Dora Clark. Στα τέλη του έτους δέχτηκε μια προσφορά να ταξιδέψει στην Κούβα ως πολεμικός ανταποκριτής. Όπως περίμενε στο Τζάκσονβιλ της Φλόριντα, για το πέρασμα, συνάντησε την Cora Taylor, με την οποία ξεκίνησε μια μόνιμη σχέση. Στο δρόμο για την Κούβα το σκάφος του Κρέιν το *SS Commodore* βυθίστηκε στα ανοικτά των ακτών της Φλόριντα, αφήνοντας τον ίδιο και τους υπόλοιπους επιβάτες ανεμοδαρμένους για 30 ώρες σε μια λέμβο. Ο Κρέιν περιέγραψε την εμπειρία του αυτή στο "The Open Boat". Κατά τα τελευταία χρόνια της ζωής του, κάλυψε τις συγκρούσεις στην Ελλάδα (συνοδευόμενος από την Cora, η οποία αναγνωρίζεται ως η πρώτη γυναίκα πολεμικός ανταποκριτής) και αργότερα έζησε στην Αγγλία μαζί της. Ήταν φίλος με συγγραφείς όπως ο Τζόζεφ Κόνραντ και ο Χ. Τζ. Γουέλς. Ο Κρέιν έχοντας οικονομικές δυσκολίες και προβλήματα υγείας πέθανε από φυματίωση σε σανατόριο στο *Μαύρο Δάσος* της Γερμανίας σε ηλικία 28 ετών.

## Μεταφράσεις στα ελληνικά

* Σ*την πρώτη γραμμή, Ένας Αμερικανός ανταποκριτής στον πόλεμο του 1897*, εκδόσεις Μεταίχμιο, Αθήνα 2020
* *Το κόκκινο έμβλημα του θάρρους, Η ξεσκέπαστη βάρκα*, εκδόσεις Αρμός Αθήνα 2019
* *Το κόκκινο σήμα του θάρρους*, εκδόσεις Μεταίχμιο, Αθήνα 2019
* *Το κόκκινο σήμα του θάρρους*, εκδόσεις Μεταίχμιο, Αθήνα 2019
* *Κόκκινο παράσημο ανδρείας*, εκδόσεις Διαλέγεσθαι, Αθήνα 2019
* *Συλλογικό έργο, Χριστουγεννιάτικο δείπνο*, εκδόσεις Νάρκισσος, Αθήνα 2012
* Τ*ο κόκκινο σήμα*, εκδόσεις Καλέντη, Αθήνα 1988

## Παραπομπές


## Εξωτερικοί σύνδεσμοι
* 
* https://biblionet.gr/%cf%80%cf%81%ce%bf%cf%83%cf%89%cf%80%ce%bf/?personid=31104

Κατηγορία:Αμερικανοί μυθιστοριογράφοι
Κατηγορία:Αμερικανοί ποιητές
Κατηγορία:Αμερικανοί δοκιμιογράφοι
NGC 468

Ο **[[Νέος Γενικός Κατάλογος|NGC]] 468** είναι σπειροειδής γαλαξίας που απέχει περίπου 209 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Τον ανακάλυψε ο αστρονόμος Τζων Χέρσελ στις 22 Νοεμβρίου 1827.

## Αναφορές

0468
04780
Κατηγορία:Σπειροειδείς γαλαξίες
Κατηγορία:Ιχθύες (αστερισμός)
NGC 520

Το **[[Νέος Γενικός Κατάλογος|NGC]] 520** είναι ζεύγος συγκρουόμενων γαλαξιών το οποίο απέχει περίπου 100 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Το ανακάλυψε ο αστρονόμος Ουίλιαμ Χέρσελ στις 13 Δεκεμβρίου 1784.

## Αναφορές

## Εξωτερικοί σύνδεσμοι
* 

0520
05193
00966
Κατηγορία:Ιχθύες (αστερισμός)
157
NGC 524

Ο **[[Νέος Γενικός Κατάλογος|NGC]] 524** είναι φακοειδής γαλαξίας ο οποίος απέχει περίπου 90 εκατομμύρια έτη φωτός από το ηλιακό σύστημα και βρίσκεται στον αστερισμό Ιχθύων. Στην κεντρική περιοχή του είναι ορατά αέρια που σχηματίζουν σπειροειδή δομή. Είναι ο μεγαλύτερος γαλαξίας της ομάδας που φέρει το όνομά του και σχετίζεται με τον NGC 488 και την ομάδα του.

## Υπερκαινοφανείς
Έχουν παρατηρηθεί δύο υπερκαινοφανείς στον γαλαξία αυτό, ο SN 2000cx (τύπου Ia-p) και ο SN 2008Q (τύπου Ia). Ο αστρονόμος Ουίλιαμ Χέρσελ ανακάλυψε τον NGC 524 το 1786.

## Παραπομπές


## Αναφορές

## Εξωτερικοί σύνδεσμοι
* 

0524
05222
00968
Κατηγορία:Ιχθύες (αστερισμός)
Κατηγορία:Φακοειδείς γαλαξίες
Προστάτης και πολιούχος άγιος

Ο **προστάτης άγιος** είναι ένας άγιος που στην Ρωμαιοκαθολική και την Ανατολική Ορθόδοξη Εκκλησία θεωρείται σαν ουράνιος μεσολαβητής για ένα έθνος, μέρος, τέχνη, δραστηριότητα, επάγγελμα, τάξη, ομάδα ατόμων, οικογένεια, άτομα, ιδρύματα, οργανώσεις κ.τ.λ. Στην αγγλική γλώσσα η λέξη patron, προστάτης, καλύπτει όλα τα παραπάνω, ενώ στην ελληνική ο προστάτης μιας πόλης ή χωριού, και κατ’ επέκταση ενός τόπου ή χώρας ονομάζεται **πολιούχος άγιος**. Οι Καθολικοί πιστεύουν ότι οι προστάτες άγιοι, έχοντας ήδη μεταβεί στο μεταφυσικό, μπορούν να παρεμβαίνουν με επιτυχία για τις ανάγκες αυτών που προστατεύουν.

## Αρχές της παράδοσης
Οι άγιοι γίνονται συχνά προστάτες των τόπων όπου γεννήθηκαν και δραστηριοποιήθηκαν. Όμως υπήρξαν περιπτώσεις στη Μεσαιωνική Ευρώπη, όπου μια πόλη που έγινε σημαντική μετέφερε στον καθεδρικό της λείψανα αγίου που έζησε και θάφτηκε αλλού, και τον έκανε προστάτη της πόλεως – με αυτήν την πρακτική να προσδίδει μεγάλο κύρος στην πόλη. Στην Λατινική Αμερική και τις Φιλιππίνες, οι Ισπανοί και Πορτογάλοι εξερευνητές συχνά έδιναν σε ένα μέρος το όνομα του αγίου ή αγίας που γιόρταζε την πρώτη φορά που το επισκεπτόταν, και έτσι αυτός ο άγιος ή αγία γινόταν προστάτης εκείνου του τόπου.  

Τα επαγγέλματα συχνά έχουν για προστάτη άγιο ο οποίος είχε με τον ένα ή άλλο τρόπο σχέση με αυτό. Όταν τέτοιος άγιος δεν υπάρχει, ένα επάγγελμα μπορεί να έχει προστάτη έναν άγιο του οποίου η πράξεις ή θαύματα με κάποιο τρόπο μπορεί να σχετιστούν με το επάγγελμα. Για παράδειγμα, όταν εμφανίστηκε το πριν άγνωστο επάγγελμα του φωτογράφου το 19ο αιώνα, προστάτης έγινε η Αγία Βερόνικα, καθώς στο πέπλο της αποτυπώθηκε με θαυματουργό τρόπο το πρόσωπο του Ιησού, αφού το είχε σκουπίσει από το αίμα και τον ιδρώτα του.     

## Δόγματα
Η τίμηση και αναγνώριση των προστατών αγίων και γενικά των αγίων συναντάται στην Ρωμαιοκαθολική Εκκλησία, την Ορθόδοξη Εκκλησία, τις Ανατολικές Καθολικές Εκκλησίες, καθώς και στις Προχαλκηδόνιες Εκκλησίες και τον Αγγλικανισμό.  
 
Όμως, σε γενικές γραμμές αποθαρρύνεται σε κλάδους του Προτεσταντισμού όπως ο Καλβινισμός, όπου αυτή η πρακτική θεωρείται μια μορφή ειδωλολατρίας.

## Δείτε επίσης
* Κατάλογος πόλεων και πολιούχων αγίων

## Παραπομπές


## Εξωτερικοί σύνδεσμοι
*Catholic Online: Patron Saints
*
*
* Ορθόδοξος Συναξαριστής-Πολιούχοι

*
Γκύντερ Άσσερ

Ο **Γκύντερ Άσσερ** (*Günter Asser*, Βερολίνο, 26 Φεβρουαρίου 1926 – 23 Μαρτίου 2015) ήταν καθηγητής της Λογικής και των Μαθηματικών στο Πανεπιστήμιο του Γκράιφσβαλντ. Συνέγραψε πολυάριθμα έργα για φιλοσόφους και μαθηματικούς ενώ ο ίδιος εργάσθηκε πάνω στην Θεωρία υπολογισιμότητας.

Το 1954 ξεκίνησε μαζί με τον Καρλ Σρέτερ (Karl Schröter) το περιοδικό *Zeitschrift für Mathematische Logik und Grundlagen der Mathematik* το οποίο αργότερα έγινε το *Mathematical Logic Quarterly*.

## Παραπομπές


Κατηγορία:Γερμανοί μαθηματικοί
Κατηγορία:Μαθηματικοί του 20ού αιώνα